Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: A felmentés feltételeit a 10/1993. (XII. 30.) MüM rendelet 7. §-a szabályozza.
Paragraph Index: 405

1. A felsőfokú képesítést szerzett kereskedelmi szakmenedzsernek rendelkeznie kell a vezetői, az önálló munkakör feladatainak teljesítéséhez nélkülözhetetlen általános gazdasági, vállalkozási, marketing, jogi, kommunikációs, pszichológiai, számítástechnikai, számviteli és adminisztrációs, pénzügyi és adózási, valamint munkáltatói ismeretekkel, felkészültséggel. Ezek felhasználásával munkakörétől és a vállalkozás (szervezet, hivatal) profiljától függően alkalmasnak kell lennie arra, hogy — vezetőként az adott gazdasági egységet irányítsa, középvezetőként részt vegyen a kereskedelmi tevékenység szervezésében, ellenőrzésében, áttekintésében, gazdálkodó, szolgáltató tevékenységében; — irányítsa a vállalkozás célkitűzéseinek, stratégiájának kidolgozását, illetve közreműködjön ebben; — ebben képes legyen a döntésekhez szükséges adatok, információk, összefüggések rendszerezésére, elemzésére; — részt vegyen a felső vezető döntéseinek előkészítésében, vezetői, középvezetői vagy felelős ügyintézői szinten a döntések meghozatalában; — a menedzsment tagjaként egységvezetőként közreműködjön a vállalkozáshoz szükséges személyi, tárgyi és információs feltételek kialakításában és a környezeti partneri kapcsolatok alakításában; — alapvető szakmai követelmény az eredményes gazdálkodáshoz szükséges menedzseri szemlélet, szakmai aktivitás, kreativitás, az új iránti érzékenység, a racionális kockázatvállalás, az összefüggésben gondolkodás, a piaci viszonyok és általában a gazdálkodás keretei közötti eligazodás; — munkakörétől függő mértékben tudjon felelősséget vállalni az egység működtetéséért, különös tekintettel a beosztott munkavállalók munkájának szervezésére, irányítására, az értékelési módszerek fejlesztésére, az adózási, pénzügyi, számviteli kötelezettségek fejlesztésére, fejlesztési koncepciók kialakítására és teljesítésére; — sikerrel feleljen meg legalább egy „C” típusú középfokú nyelvvizsga követelményeinek; — rendelkezzen a sikeres menedzsert, középvezetőt jellemző kommunikációs készséggel, magyar és egy idegen nyelven. 1998/39. szám

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes